CELEX: 62019CN0868
Language: el
Date: 2019-11-27 00:00:00
Title: Υπόθεση C-868/19: Αίτηση προδικαστικής αποφάσεως την οποία υπέβαλε το Finanzgericht Berlin-Brandenburg (Γερμανία) στις 27 Νοεμβρίου 2019 – M-GmbH κατά Finanzamt für Körperschaften

9.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 77/23
            
         
      Αίτηση προδικαστικής αποφάσεως την οποία υπέβαλε το Finanzgericht Berlin-Brandenburg (Γερμανία) στις 27 Νοεμβρίου 2019 – M-GmbH κατά Finanzamt für Körperschaften
      (Υπόθεση C-868/19)
      (2020/C 77/34)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Berlin-Brandenburg
      
         Διάδικοι στην υπόθεση της κύριας δίκης
      
      
         Προσφεύγουσα: M-GmbH
      
         Καθής: Finanzamt für Körperschaften
      
         Προδικαστικά ερωτήματα
      
      
                  1)
               
               
                  Έχει το άρθρο 11, πρώτο εδάφιο, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1) – (οδηγία ΦΠΑ)– την έννοια ότι αντιβαίνει σε αυτό η ρύθμιση του άρθρου 2, παράγραφος 2, σημείο 2, του Umsatzsteuergesetz (νόμου για τον φόρο κύκλου εργασιών) –στο εξής: UStG–, καθόσον με αυτήν απαγορεύεται σε προσωπική εταιρία (εν προκειμένω: σε GmbH & Co. KG [ΕΠΕ και ΣΙΑ ΕΕ]), στην οποία εκτός από τη δεσπόζουσα εταιρία είναι εταίροι και πρόσωπα που δεν είναι κατά το άρθρο 2, παράγραφος 2, σημείο 2, του UStG, ενσωματωμένα από χρηματοδοτική άποψη στη δεσπόζουσα εταιρία, να αποτελεί οργανικώς συνδεδεμένη εταιρία στο πλαίσιο ενιαίας φορολογικής μονάδας από πλευράς ΦΠΑ;
               
            
                  2)
               
               
                  Σε περίπτωση καταφατικής απαντήσεως στο πρώτο ερώτημα:
                  
                              α)
                           
                           
                              Έχει το άρθρο 11, δεύτερο εδάφιο, της οδηγίας ΦΠΑ –λαμβανομένης υπόψη της αρχής της αναλογικότητας και της ουδετερότητας– την έννοια ότι μπορεί να δικαιολογήσει τον αποκλεισμό των προσωπικών εταιριών της μορφής που αναφέρεται στο πρώτο προδικαστικό ερώτημα από μια ενιαία φορολογική μονάδα από πλευράς ΦΠΑ, δεδομένου ότι για τις προσωπικές εταιρίες δεν προβλέπεται από το εθνικό δίκαιο υποχρεωτική τήρηση τύπου για την κατάρτιση και την τροποποίηση των καταστατικών και, ως εκ τούτου, ενδέχεται σε ορισμένες περιπτώσεις να είναι δυσχερές να αποδειχθεί η ενσωμάτωση από χρηματοδοτική άποψη της οργανικώς συνδεδεμένης εταιρίας σε περίπτωση προφορικών και μόνο συμφωνιών;
                           
                        
                              β)
                           
                           
                              Εμποδίζεται η εφαρμογή του άρθρου 11, δεύτερο εδάφιο, της οδηγίας ΦΠΑ, αν η βούληση του εθνικού νομοθέτη για πρόληψη της φοροδιαφυγής ή φοροαποφυγής δεν είχε εκδηλωθεί ήδη κατά τη θέσπιση του μέτρου;
                           
                        
            
         (1)  ΕΕ 2006, L 347, σ. 1.